
Следните въпроси от потенциални бенефициенти са получени на електронната поща на Оперативната програма: oprd@mrrb.government.bg  
Отговорите им представляват официално становище на Управляващия орган и трябва да бъдат взимани под внимание от потенциалните бенефициенти.

Управляващият орган на ОПРР – Главна дирекция „Програмиране на регионалното развитие” към МРРБ припомня, че според чл. 15 ал. 3 от Постановление на МС № 121 от 31 май 2007 г. обнародвано в ДВ. бр.45 от 8 Юни 2007г.:
”… Не могат да се дават отговори, които съдържат становище относно съответствие на проект или кандидат с условията за кандидатстване…”
Управляващият орган настоятелно моли всички да се запознаят внимателно с Насоките за кандидатстване налични към всяка отворена схема и с вече публикуваните отговори, преди да пристъпят към изпращане на въпроси.

	Въпрос

	Отговори

	Във връзка с подготовка на проектно предложение по схема BG161PO001/5-01/2008 “Техническа помощ за подготовка, управление, наблюдение, оценка, информация, контрол и укрепване на административния капацитет за изпълнение на ОП „Регионално развитие” 2007-2013г., Операция 5.3 „Укрепване капацитета на бенефициентите на ОПРР” на Приоритетна ос 5 „Техническа помощ” на Министерство на икономиката, енергетиката и туризма – конкретен бенефициент моля, за предоставяне на разяснения по следните въпроси:

1. За възнагражденията, които са предвидени в проектната идея по приоритетна ос 5 «Техническа помощ» на ОПРР за членовете на СРИП, какъв вид акт следва да бъде изготвен и сключен между тях и министъра на икономиката, енергетиката и туризма.

2. Моля, за пояснение за начина на отчитане на горепосочения вид разход и документите, които ще се изискват при представяне на исканията за плащане с цел верификация на разходите.

Благодарим предварително.

	При спазване на разпоредбите на националното законодателство, за целите на наемане на лица за изпълнението на конкретни задачи по управлението, контрола, изпълнението, мониторинга, осигуряването на информация и публичност на Средносрочна рамкова инвестиционна програма по ОПРР, те следва да бъдат регламентирани чрез
(1) сключен трудов договор в случайте, когато функциите по изпълнението на СРИП се осъществяват от лица, които не са наети по служебни правоотношения 

(2) издадена заповед и/или сключен граждански договор, в случайте, когато функциите по изпълнението на СРИП се осъществяват от лица, които са наети по служебни правоотношения

Верифицирането на разходите за възнаграждения от страна на бенефициента следва да бъде в съответствие с указанията дадени в документ «Регламентиране, планиране и отчитане на възнагражденията на лицата, наети във връзка с изпълнението на проекти, финансирани по Оперативна програма «Регионално развитие»- публикувани на сайта на ОПРР в меню «Указания за изпълнение на договори»


	Във връзка със зададен въпрос от нас на 20.10.2011г. бихме искали да доуточним, че членовете на СРИП / за които, са предвидени възнагражденията в проектната идея по приоритетна ос 5 «Техническа помощ» на ОПРР/ са служители по трудово и служебно правоотношение в МИЕТ/ , затова молим за конкретен отговор:

1. Какъв вид акт следва да бъде изготвен и сключен между тях и министъра на икономиката, енергетиката и туризма.
- граждански договор;
или 
- допълнително споразумение към заповедта за назначаване на държавния служител и допълнително споразумение към трудовия договор;
или 
- друг вид акт посочен от Вас.
2. Моля, за пояснение за начина на отчитане на горепосочения вид разход и документите, които ще се изискват при представяне на исканията за плащане с цел верификация на разходите.


Благодарим предварително.
	Вижте горния отговор.


